
Narva munitsipaalsete muusika- ja koorikoolide õppetasu kehtestamine
1. Asjaolud ja menetluse käik
Alates 01.09.2017. a hakatakse Narva koorikoolis ja muusikakoolides pakkuma 7-19aastastele noortele võimalust osaleda huvitegevuses. Huvitegevus on lühiajaline süsteemne juhendatud tegelemine huvialaga vaba tahte alusel tasemeõppest ja tööst vabal ajal süvendatud teadmiste ja oskuste omandamiseks valitud huvialal. Huvikoolide juhtkonnade taotlustest lähtuvalt kehtestatakse huvitegevuses osalemise tasud.

1. Õiguslikud alused
Kohaliku omavalitsuse korralduse seaduse § 30 lõige 3 kohaselt linnavalitsus kehtestab oma korraldusega linna asutuse poolt osutatavate teenuste hinnad.

1. Otsus
3.1. Kehtestada Narva Muusikakooli, Kreenholmi Muusikakooli ja Narva Koorikooli õppekulude osaliseks katmiseks õppeperioodil võetav õppetasu suuruses 20,00 eurot kuus.
3.2. Kehtestada Narva Muusikakooli vabaõppe õppekavade õppekulude osaliseks katmiseks 
       õppeperioodil võetav õppetasu suuruses 25,00 eurot kuus.
3.3. Kehtestada tasu Narva Muusikakooli huvitegevuses osalemise eest 7,00 eurot kuus.
3.4. Kehtestada tasu Narva Koorikooli huvitegevuses osalemise eest 10,00 eurot kuus.
3.5. Narva munitsipaalsete muusika- ja koorikoolide direktoritel on õigus vabastada vähekindlustatud peredest õppureid kuni 15% ulatuses huvikooli õppetasu üldsummast lapsevanema või hooldaja kirjaliku avalduse ja perekonna tulusid tõendavate dokumentide alusel.
3.6. Otsus õppetasust vabastamise kohta võetakse vastu kaks korda aastas 1. oktoobriks ja 1. veebruariks esitatud dokumentide alusel.

1. Rakendussätted
0. Tunnistatakse kehtetuks Narva Linnavalitsuse 16.11.2016. a korraldus nr 1196-k „Narva munitsipaalsete muusika- ja koorikoolide õppetasu kehtestamine“.
0. [bookmark: _GoBack]Korraldus jõustub seadusega sätestatud korras.
0. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

